sv. 


TEREZIJE* MALOGA ISUSA 

IZLAZI SVAKOG MJESECA U DUBROVNIKU. 

Cijena za godinu 1929. Dinara 15*—, za inostranstvo Dinara 30'— 

Br. 7. SRPANJ 1929. God. 2. 


Rezo draga... 


Rezo draga, 

K meni amo 
Nebu s praga 
Vrni samo; 

Neka vide 
Oči tvoje, 

Kako bride 
Grudi moje: 

Zli me more, 
Muče ljuto, 
Zlom me kore, 
B’jede kruto; 

Djeca kuge 
Svašta lažu, 

Nad sve druge 
Zlim me kažu; 


Danju, noću 
Svud se vrte, 
Svaku zloću 
Na me prte. 

Kad će jednom 
Minut* jadi 
Što mi b’jednom 
Zloba gradi ? 

Poput vira 
Brza vrutka 
Nemam mira 
Ni trenutka. 

Rezo draga, 

K meni amo 
Nebu s praga 
Vrni samo: 


Baci svoju 
Ružu jednu: 
Smiri moju 
Dušu b’jednu! 


Peroš don Ante, 







Djevica Orleanska. 

Osmoga svibnja o. g. čitava rodoljubna i katolička Fran¬ 
cuska najvećim je slavljem proslavila petstogodišnjicu dana u 
koji divna francuska narodna junakinja i velika Božja svetica 
Ivanka Arška (D’Arc) na čelu pobjedničke svoje vojske, oslo¬ 
bodi stari grad Orleans od engleskih zavojevača, stekavši naziv 
— Djevica Orleanska. 

Kada Englezi, poduprti domaćom izdajom, bijahu skoro 
do kraja satrli Francusku i kada se je sigurnim držalo, da će 
za malo vremena stara kraljevina Sv. Ljudevita zbrisana biti 
sa lica Evrope, ustade Bog da brani pravednu stvar francuskih 
kraljeva i da sačuva „prvorođenu kćer — Katoličke Crkve* —■ 
lijepu Francusku. Kao što nekoć posla spasenje puku lzrael- 
skome u osobi priprostoga pastirčeta Davida, tako i sada posla 
Bog izbavitelja narodu francuskome u osobi jedne tihe, skromne 
i nepoznate pastirice, pobožne kćerke težaka Jakova Arškog 
(D’Arc) iz sela Domremy, na rijeci Mensi u sjeveroistočnoj 
Francuskoj. Vrhunaravnim načinom objavi Bog njoj svoju 
odluku, te ona ode da izvrši volju Božju. Svladavši orijaške 
zapreke dopre Ivanka do Kralja i primivši komandu nad voj¬ 
skom, pod barjakom Presvete Bogorodice, započne vitešku 
borbu za Božju i ljudsku pravdu. U brzo oslobodi Orleans, 
najtvrđe englesko uporište na zemljištu francuskom, te po tom 
stjerav Engleze sasvim u tjesnac, osokoliv klonule duše i 
prenuvši francuski narodni ponos, hrabra junakinja odvede 
kralja na krunidbu u drevni grad Reims. Proslijedivši oslobo- 
diteljno vojevanje, izdajom padne u šake Englezima, dne 23 
svibnja 1429., poslije godine dana ratovanja, za koje vrijeme 
sasvim i za vazda bijaše skršila englesku silu u Francuskoj. 
Englezi ju optužiše kao čarobnicu i krivovjerku, pa davši ju 
po nedostojnim sucima na smrt osuditi, živu ju na lomači spa- 
liše, dne 30. V. 1431. u gradu Rouenu. Njeno djevičansko 
srce, koje plamen ognjeni bijaše poštedio, kruti Englezi baciše 
u rijeku, kamo prosuše i sveti joj pepeo. Tako Ivanka završi 
kratki svoj zemaljski vijek pun slave i nadnaravnih vrlina. 
Živoj i mrtvoj Francuzi joj iskazivahu svetačke počasti, dok 
ju za naših dana Sv. Crkva ne uzdignu na visoku čast oltara; 
Papa Pijo X. proglasi ju blaženom, a Benedikt XV. sveticom. 

Njezin spomenik resi trgove mnogih gradova francuskih, a da¬ 
našnji naraštaj crpi plemenite ponude iz njenog velebnog 
primjera. 

Premda između Zvijezde od Lisieux-a i Orleanske Djevice 
stoji dugi razmak vremena od preko trista pedeset godina, one 
su ipak u kojećem jedna drugoj veoma slične. Obje one bijahu 
podjednako anđeoski nevine i čiste, objema zajednička bješe 
poletnost duha, viteška plemenitost srca i nadljudska požrtvov- 



nost u službi Božjoj, obadvije umriješe u mlađahnoj dobi. 
Ivanka izgorje na ognjenoj lomači, a Terezija izgorje od nu¬ 
tarnje vatre, plamene ljubavi spram Isusa. Obadvje proslaviše 
Boga, uresiše nebo svojom prisutnošću i povećaše slavu svoje 
domovine. 

Mala Svetica žarko štovaše svetu Ivanku, te je njoj u 
slavu sastavila i jedan lijepi dramatski pjesmotvor. „Željela 
bih da poput Ivanke Arške na gorućoj lomači šaptati budem 
Isusovo ime tt . 

Sveta Terezija M. Isusa za spasenje Rusije. 

U prošlome broju Glasnika saopćismo, da se po želji sv. 
Oca, u Karmelskome svetištu u Lisieux-u. svakog dana upra¬ 
vlja Maloj Svetici posebna molitva za spas Rusije, osobito pak 
za grozno proganjane ruske katolike, koji čame pod krutim 
jarmom kletih boljševika, dušmana Krsta Gospodnjeg. Danas 
ovdje donosimo spomenutu molitvu, toplo preporučujući svima 
štovateljima čudesne naše Svetice, da ju često mole, koristeći 
se odnosnim oprostima. Donosimo takogjer i nekoliko ulomaka 
čuvenog predavanja, koje prošlog ožujka održa u Karmelu od 
Lisieux-a presvij. d’ Herbigny, Isusovac i biskup, po kome je 
sv. Otac isporučio svoju želju. Glasoviti ovaj učenjak, revni 
pastir, odlični saradnik i desna ruka sv. Oca u njegovu apo¬ 
stolskom nastojanju okolo povratka pravoslavnog Istoka u krilo 
Crkve katoličke, triput je u zadnje vrijeme pohađao Rusiju, pa 
je u svome predavanju iznio tek ono, što je vlastitim očima 
gledao, a ono što motrio i vidio tako je strašno, da će i naj¬ 
hladnijeg čitaoca obuzeti duboka groza i ganuće. 

Držeći se one: „Udariti ću pastira i raspršati će se ovce 
stada 14 — okrutni boljševici najžešće udaraju na katoličko sve¬ 
ćenstvo, znajući da stado bez pastira u brzo postane vučjim 
plijenom. Čujmo šta veli presvij. d’ Herbigny: „Nemoguće je 
— kaže on — izbrojiti sva divljaštva kojima bivaju izvrgnute 
bijedne žrtve sovjetskih (boljševičkih) tamnica. Po čitave sed¬ 
mice, mjesece i godine bivaju mučene gladovanjem, besanicom, 
tminom, studeni, zlostavljanjem i prijetnjama svake ruke... 
premda sve to nije kadro ugasiti luč sv. vjere u dušama 
kršćanskim ... usred ovakvog nezapamćenog nasilja rađa se 
cvijeće vrline i junaštva, prezirući sva lukavstva sotonska i 
dajući Bogu takovu slavu kakovu Mu rijetko tko na svijetu 
došle dade*. — Nekoliko primjera. Mladi jedan biskup posve¬ 
ćen od istog presvij. d’ Herbigny-a uhapšen je od boljševika, 
lišen odijela i hrane, te prognan u zaleđene močvare dalekog 
sjevera i osuđen na prisilnu rabotu u društvu najokorelijih 
zločinaca. Iz jezivog i tmurnog svog zatočenja neustrašivi mu¬ 
čenik Isusov, piša svojim roditeljima jedan list, u komu za¬ 
hvaljuje Bogu koji ga uzdignu na visoku čast mučeništva i 
preporuča roditeljima, nek se Bogu mole za krvnike njegove. 

U opasnosti da uslijed bolesti izgubi očnji vid upravi on Sv. 
O. Papi jedno pismo koje sv. Otac nemogaše bez suza pro¬ 
čitati: „Ova posljednja kušnja — piše nebeski junak — doista 
je izvanredna jedna milost, jer moja bolest, odijelivši me sa¬ 
svim od ljudi, većma će me priljubiti Bogu*. 

„Krvnici — nastavlja predavač — da bi od svojih žrtava 
izmamili priznanja, ulijevaju im na silu žestokih pića ne bi li 
bar u pijanstvu izdali vjeru svoju, ali milost Božja krijepi 
divne vitezove — oni ni za čas ne gube svog duševnog mira 
i vedrine 14 . Prorijeđeni, gonjeni pastiri, po uzoru evanđeoskog 
Pastira, rado zalagaju život svoj za ovce svoje, a i stado po¬ 
kazuje se dostojnim ovakovih pastira. Stigavši u neko selo — 
pripovijeda biskup — pristupiše mi tri mladića zapitav me, 
nijesam Ii katoličkim svećenikom. Odgovorih, da jesam. „Koje 
li sreće — na to će oni — upravo sada zgotovismo oltarski 
hljebac (hostije) i to tako radimo svakih osam dana, očekujući 
da otkud naiđe katolički svećenik pak da nam posveti hljeb i 
da nas pričesti. Gladni smo Sv. Pričesti /“ U drugom opet selu 
kasno u noći zamoliše biskupa, da blagoslovi puk okupljen u 
crkvi. „Nemamo svećenika — rekoše — ali se ipak svaku 
večer sakupljamo u crkvi i Bogu se molimo 41 . 

MOLITVA. 

Mila Svetice, koja si obećala da ćeš svoj boravak u nebu 
upotrebiti na to da tvoriš dobra ovdje na zemlji, dostoj se 
upraviti samilosni pogled na prostrane predjele istočne Evrope 
i sjeverne Azije. Svi oni koji nastoje održati Vjeru kršćansku 
bivaju ondje svakog dana podvrgnuti najgorim stradanjima, 
prisiljeni su da trpe glad i najnesnosnije bolesti, dugotrajne 
muke u snijegu i po smrznutim vodama, beskonačna mučenja 
po crnim tamnicama kuda vjernici, redovnici i redovnice, sve¬ 
ćenici i biskupi čame zatvoreni u društvu najokorelijih zliko¬ 
vaca. Njihove patnje već godinama traju i mnogi od njih vla¬ 
stitom krvlju zapečatiše vjeru svoju u Krista. 

O svetice, ljubazna i milosrdna, zajedno s anđelima ču¬ 
varima tih ispovjednika sv. Vjere, zamoli Duha Svetog, neka 
bi uzdržao hrabrost onih, koji su jošter u životu, njihovu vjeru, 
njihovu ljubav i njihovu strpljivost te neka bi im u srcu saču¬ 
vao pored opraštanja i blagosti prema krvnicima, jošter i ufa¬ 
nje, da će njihove suze i krv u jedinstvu s krvlju Isusovom, 

pružiti zadovoljštinu za bogohulje i bezbožnost te da će konačno 
privući Božje milosrđe na milu im domovinu, oslobodivši ju 
strašnih zabluda materijalizma, komunizma i bezvjerja i pripra¬ 
vivši njezin povratak jedinstvu Vjere u Crkvi katoličkoj. 

Dobrotvorko, Sv. Terezijo M. Isusa, ti koja si toliko željna 
sve duše i sva srca ovog svijeta predobiti za Boga i za nje¬ 
govu jedinu Crkvu, ti kojoj sv. Otac povjeri svoje Rusko sje¬ 
menište u Rimu, koje ima da spremi svećenike izučene, blage 
i ponizne srcem, daj izmoli od Presvete Djevice, neka Sin 
njezin rasvijetli i okrijepi — najobilatijim milostima — pogotovo 
pak milostima molitve, Čistoće i revnosti — sve one koje On 
izabra, u Rusiji i drugdje, da sarađuju na djelu spasenja ruskih 
duša i preporuči sv. Josipu duše, koje na domu ili tuđini ne¬ 
volja tišti, privuci duše mladeži miomirisom evanđeoskih svojih 
vrlina, da bi svi upoznali istinitost jedine Crkve katoličke i da 
bi se predali u njeno nježno okrilje, te da bi njihova domovina, 
pod pastirskom palicom Petrova Nesljednika, kadra bila jednog 
dana, sa svim ostalim narodima posvetiti sebe preslavnome 
Srcu Gospoda našeg i po Njemu spašena da bi se i ona pri¬ 
družila sveopćemu pokliku: Hvala božanskome Srcu po komu 
nam je došlo spasenje. Njemu slava i čast u sve vijeke. Amen. 

Spasitelju svijeta, spasi Rusiju (3 puta). 

Pomoćnice kršćana „ „ „ 

Kraljice Mučenika „ , „ 

Pripjev i Molitva. 

Iz Ofičija Sv. Terezije M. Isusa (Na Pohvalama). 

V. Okrijepila te je ruka Gospodnja 

R. S toga ćeš biti blagoslovjena do vijeka (Judit. XV. 11). 

Pomolimo se. 

Gospodine, koji si rekao: Ako ne budete kao djeca ne 
ćete ući u kraljevstvo nebesko, daj nam molimo Te, tako 
nasljedovati Sv. Tereziju Djevicu u poniznosti i nevinosti srca, 
da postignemo vječnu nagradu. Koji živeš i kraljuješ u vijeke 
vijeka. Amen. 

Su. Apostolska penitenciarija dekretom 12. ožujka ove godine podi¬ 
jelila je slijedeće oproste: 

I. Djelomičan (nepotpun) oprost od trista dana (300) svima onima 
koji pobožno i barem u srcu pokajani izmole gornju molitvu. 

II. Potpuni oprost jedamput mjesečno, uz obične uvjete ako neprekidno 
za mjesec dana jedanput dnevno moliti budu gornju molitvu. 

Sveta Terezija pomaže. 

Trinaestgodišnjica Luiđa Liberati iz Albano Laziale (ne¬ 
daleko Rima) pod jesen g. 1915. opasno oboli. Poslije svestra¬ 
nog, pomnog i opetovnog pregledavanja i posmatravanja bo¬ 
lesnice, te nakon analizovanja njene krvi, liječnik ustanovi na 
njoj dvije teške i smrtonosne bolesti: tifus i meninghitis, te 
izjavi, da djevojčici nema spasa, van po čudu. Luiđa, odana 



štovateljica Male Svetice, svaki put kad bi se razabrala iz 
omaglice i nesvjestice — u koju za vrijeme svoje bolesti češće 
zapadaše — pouzdano bi molila nebesku svoju odvjetnicu, da 
joj olakša nesnosne boli. I dok ona tako jednom vapijaše 
Sveticu, eto ti Svete Terezije odjednom u bolesničkoj sobi, te 
pristupiv njenu krevetu i pružajuć joj bijeli ljiljan-cvijet reći će 
joj: „Budi mirna, Luiđo, do brzo ćeš ozdraviti\ To rekav 
izčeznu Svetica, a Luiđina bolest smjesta okrene na gore, 
mješte na bolje. Kad li do malo i opet se pojavi Svetica, a 
bolesnica, da bi se bolje osvjedočila s kim ima posla, zapita 
ju ; tko je i otkuda je došla. Skoro začuđena takvim jednim 
upitom, nebeska pojava odmah odgovori, izrekav jasnim i 

zvonkim glasom slijedeće riječi: „Ja ne prebivam u nijednome 
samostanu, boravište je moje na nebesima, ja sam Terezija 
Malog Isusa. Budi mirna, mala moja Luiđo, brzo ćeš ozdra¬ 
viti". Ponovno Svetice nesta, a bolesnici sve to gore. Treći 
dan, uprav u času kada bolesnica bijaše posve sama, vrata 
njene sobe tiho se otvoriše i Luiđa po treći put ugleda Svetu 
Tereziju, koja stupiv u sobu, stade uz krevet te će djevojčici: 
„Ozdravila si, Luiđo ! tt — „Da li je zbilja moguće? 44 — uskli- 
knu, Luiđa, pa nadoda. „Oh, idem odmah u kapelu karmelsku, 
da ti zahvalim 44 . U tome trenutku oči njene već ne viđeše 
Sveticu, ali u isti čas osjeti ona kako njena dvostruka i strašna 
bolest netragom ode. Oćuti se čilom i zdravom baš isto onako 
kao što bješe i prije oboljenja. Veselo pohrli do karmelske 
crkve da zahvali Svetici, na divno čudo svih onih, koji zna¬ 
jući težinu njene ljute bolesti, već ju mrtvu oplakivahu. 

Les Annales de S. T. De Lisieux. 1929. 


Zašto ljubim sv. Tereziju M. I.? 

Malinska (nastavak i svršetak). I u najkraćem prikazu, 
koliko bi se još toga imalo da reče o: „malenoj loptici 44 , o 
„rosnoj kapi 44 , pa o „zrncu pijeska 44 , jer poput ovog hoće da 
bude gažena, prezrena i zaboravljena od sviju ... divnih imena, 
naziva, slika, biserja... koje nam ukrašuju ovu divnu dušu, 
da ju zavolimo više; pa doista, tko da se ovom „lopticom 44 
rado duhovno ne poigra, tko da ovo zrnce pijeska zaboravi ?! 

Pa ipak ovaj serafin-ljubavi još će nas k sebi privući i 
bolje, kad se sjetimo dirljivih obećanja, zadanih nam za života, 
da će još odlučnije nastaviti spašavati duše iza smrti, svojim 
zagovorom u nebu. Ko je čuo za malu Tereziju, čuo je i za 
njezino obećanje: „Poslije svoje smrti učinit ću da pada kiša 
ruža". Ali ja ću ovdje još nekoja njezina obećanja da navedem : 

U 9. pismu, što ga piša svom duhovnom bratu veli: „O 
moj brate, kako sam sretna, što umirem! Da, ja sam sretna, 
no ne stoga, što se oslobađam zemaljskih patnja... misao, da 
ću moći učiniti, da ga ljubi mnogo duša, koja će ga blagosi- 
vljati u vijekove 44 . U 3. i 4. pismu čitamo: „Ja ću željeti i u 
nebu isto, što i na zemlji: ljubiti Isusa i raditi da ga ljube. 

Priznajem, kad ne bi a neba mogla raditi za njegovu slavu, to 
bi mi bilo milije progonstvo nego Domovina \ 

Kad je umiruću Tereziju tješila jedna sestra blaženstvom 
nebeskim upade joj u riječ govoreći: „To me ne privlači.“ Što 
dakle ? na ovo će joj sestra. Mala joj Terezija odgovori: „O, 
ljubav! Ljubiti i biti ljubljena i doći na zemlju i učiniti, da se 
ljubi Ljubav". 

Čujmo još napokon i ovu jednu podulju izjavu neobične 
radosti: „Od jednoga mi jedinoga očekivanja udara srce: to 
je ljubav, koju ću dobiti i koju ću moći da uzvraćam. Osjećam, 
da će početi moje poslanje, poslanje, da učinim, te se Bog 
tako ljubi, kako ga ja ljubim... da pokažem svoj mali put 
dušama. Iz neba ću činiti dobro na zemlji... Ne, ja neću po¬ 
čivati do konca svijeta l Kad anđeo rekne: Više nema vremena t 
onda ću počivati jer će biti potpun broj izabranih. 

Pitam, gdje je još taj odabranik božji, koji je toli uvje- 
ravajućim glasom sigurnim riječima, nam bijednicima u pro¬ 
gonstvu zajamčio svoju pomoć ?! Nema ga, ili ga bar ja ne 
poznam! 

Kako je Providnost božja u svim vremenima, proti raznim 
žalima podizala muževe providnosti: Grgura Velikoga, Franju 
Asiškoga, Dominika, Ignacija, Margaritu Alakok i druge... tako 
je i vijeku duboko ogrezlu u sebelj ubije i uživanje, Bog dao 
malu Tereziju, koja je od Boga mnogo dobila, ali je i Bogu 
mnogo dala. 

Bilo i ovo par mojih smetenih redaka na čast Bogu i 
maloj Tereziji.. koju žarko ljubim. T. Š. 


Murvica. Ljubim je zato, jer vidim da ljubi i ona mene 
neograničenom ljubavlju. Vazda mi se javlja i poziva, uprav 
me mami laticama svojih mirisavih ruža, a djekad baci i po 
veću ružu samo da se obazrem na nju, e da vidim koliko me 
ona ljubi i voli i hoće posvema, da me pridobije i prekaže 
malom Isusu, kojega je vazda ljubila dok je bila na zemlji. 
Kako da ne ljubim sv. Tereziju, kad me opčarava svojom milo- 
tom i blagošću. Oh, koliko je blaga. U potrebi samo pomislit 
na nju i to je dosta i ona se odmah odaziva i pomaže. Sveta 
Terezijo, molim te, budi i nadalje Kraljicom mog srca, te me 
vodi malenim putem do Slatkog Isusa. Anđelka Žuljević. 



106 


Odgovor na anketu. 

Nemoguće mi je izliti na papir ona iskrena čustva, koja 
gojim napram serafinu ljubavi. — No da se odazovem kao 
premda nedostojna Njezina štovateljica činim rado. Ljubim je, 
jer je vrijedna ljubavi. Ona je nježna kao janje, ponizna kao 
plavetna ljubica, čista kao lijer — a mila kao anđelak. Dijeli 
duševni mir — zadovoljstvo duše — i materijalno dobro — 

Uči ljubiti Izvor ljubavi — Dava krasan primjer u kojem 
svak može uvidjeti providnost Božju — Pa tko je, a da ju ne 
ljubi ? Pa tko je, a da je ne časti, osobito tko je pozna — i 
koji su iskusili njezin zagovor? 

Reziko draga, uči me misliti, vodi me Kristu, blaži mi 
dušu, koju pritiskuju teški grijesi. Uništi njihove verige i lance, 
rasprši zlu narav i nagon, svjetuj me i vodi u ovoj suznoj doli 
dok dođem k Tebi... Kety . 

KNJIŽEVNOST. 

Pet staroslavenskih Misa. Svim pjevačkim društvima i crkvenim 
zborovima izvrsno dolazi ovo izdanje pet staroslovenskih misa, i to 
Duganooa za mješoviti zbor, Krnicova sa mješoviti zbor, Mnlioićeva za 
muški zbor, Odakova za mješoviti zbor i orgulje i Taclikova za mješo¬ 
viti zbor. Ovo su skladbe, koje su bile nagrađene prigodom natječaja 
Hrv. Knjiž. Društva sv. Jeronima, pa Ih je ovo društvo izdalo offest- 
tiskom zagrebačke Tipografije. Cijena je čitavoj zbirci 30 Dinara, 
a svakoj skladbi napose po 6 Dinara, osim Odakovoj kojoj je cijena 
Din. 8. Zborovi, koji uaruče bar 15 istisaka, dobivaju 25% popusta. 
Narudžbe prima Društvo sv. Jeronima, Zagreb, Trg Kralja Tomislava br. 20. 

Društvo sv. Jeronima svetom ocu Papi. S hodočašćem, koje 
polazilo 12. svibnja u Rim, išlo je posehuo odaslanstvo Hrvatskoga 
Književnog Društva sv. Jeronima, koje sačinjavahu gg. urednik Dr. 
Josip Andrić, blagajnik Dr. Stjepan Markulin i odbornik Dr. Stjepan 
Bakšić. Odaslanstvo je Svetom Ocu predalo diplomu tiskanu na perga- 
meni, u kojoj je ukratko napisan historijat društva, koje upravo navr- 
šuje 60 godinu opstanka. S diplomom podastire Društvo sv. Jeronima i 
zbirku svojih najboljih izdanja uvezanih u bijelu kožu. Među knjigama 
nalazi se prvi otisak uajnovije jeronimske knjige „Život Pape Pija XI." 
od preč. g. Spiletka, kojom Jeroniinsko Društvo pridonosi svoj udio 
k proslavi jubileja sv. Oca. Knjigu Dr. Spiletka možeš nabaviti uz 
cijenu od Din. 50— kod sveto Jeronimskog Društva u Zagrebu. Pre- 
poručamo toplo ovu rijetku biser knjigu. 

Don BOSCO! 



Osnivač Salezijanaca Don Ivan Bosco rodio se je 15 ko¬ 
lovoza 1815. u Italiji u mjestu Beki od siromašnih seljačkih 
roditelja. Otac mu umre u drugoj godini života. Kao dijete 
morao je pomagati u polju i čuvati stado. Kad ponaraste dade 
ga udovica majka za Šegrta kod nekog krojača. Kasnije poče 
učiti postolarski zanat polazeći istodobno školu, koju je silno 
volio i u njoj dobro uspjevao. Želja ga vukla, da postane sve¬ 
ćenikom i u svojoj dvadesetoj godini bi doista primljen u sje¬ 
menište a god. 1840. bi zaređen za svećenika. 

Don Bosco kao svećenik poče svoj apostolski rad kuplje¬ 
njem djece oko sebe; s njima se zabavljao i poučavao ih. U 
početku ih bilo malo, ali njihov broj s vremenom toliki naraste, 
da se podigao na stotine, tako da sam nije mogao da obavlja 
taj teški posao, pa pozove u pomoć i druge svećenike i tako 
je iza samih pet godina rada sakupio toliko djece i toliko sve¬ 
ćenika, da je izniknnuo red Salezijanaca u kojem se svećenici 
u prvom redu brinu oko odgoja mladeži. Danas je njegov red 
tako razvijen, da je u samih 80 godina zauzeo cijeli svijet, te 
ćeš naći Salezijanaca, gdje apostolski rade, u Evropi, Aziji, 
Americi i Australiji. 

Skromni ovaj Božji svećenik, čijem se radu u početku 
svak posmjehivao, ostavio nam je čudesnih djela svog apostol¬ 
skog rada. Njegov red sada broji do 870 zavoda sa dječačkim 
vrtovima i zabavišrima u kojima se odgaja do 210 tisuća dje- 

čaka; ima više stotina župa u misijama ; 24 tiskare i više 
sličnih poduzeća. Svećenika Salezijanaca ima danas preko 8000, 
a redovnica, koje isti Don Bosco ustanovio pod imenom Ma¬ 
rije Pomoćnice, preko 6300 i 1200 salezijanskih kuća. 

Mnogo je uradio da crkvi Božjoj odgoji veliki broj sve¬ 
ćeničkog pomlatka, tako te je podigao na hiljade djece siro¬ 
mašnih roditelja na službu crkve i oltara. 

Bio je k tomu obilan pisac, jak govornik i dubok pedagog. 

Ovom modernom i savremenom apostolu na socijalnom 
pedagoškom, kulturnom i vjerskom polju — koji je sveto umro 
31. siječnja 1888. — danas se cio svijet divi, a sveta mati 
Crkva ga podiže na čast oltara proglasivši ga 2. lipnja 
ove godine blaženim. 

Veseleći se da dičnih Salezijanaca ima i u našoj državi 
u Sloveniji a od nekoliko godina i u Zagrebu vruće želimo, da 
Bog blagoslovi njihov blagotvorni rad i raširi ih po cijeloj 
otadžbini na korist vjere, naroda i naše nadobudne mladeži. 


U školi svete Terezije. 

Vjera sv. Terezije Maloga Isusa. 

Kakova je bila njezina vjera ?... Ne obična, koja se 
odnosi samo na Bogom objavljene istine, nego vjera stalna, 
slijepa, predanje potpuno i vječno u Božju providnost... vjera, 
koja je u svagdanjoj žrtvi, koja uzdiže kršćansko srce u više 
krugove ljubavi i duha.... vjera, koja stvara čovjeka novoga, 
pravednoga, koji po rječima sv. Pavla živi u vjeri, ne više ovoga, 
nego drugoga svijeta. Eto, kakova je bila vjera sv. Terezije? 

Još u najnježnijoj dobi života, stade „misliti 44 .... a o 
čemu ? Evo, što nam ona sama o tome kaže: „Jednoga dana 
zapitala me jedna između mojih nastavnica: čime se bavim 
preko praznika u Buisonetsu ? tt Odgovorih joj plaho . „Sakrijem 
se u jedan kutić sobe blizu moje postelje iza zastora i tu mis¬ 
lim* 4 . „Ali što misliš ? u odvrati nastavnica smješeći se. 

„Mislim na Boga, na prolaznost života, na vječnost.u 

jednu riječ „mislim ! tt 

U godinama, u kojima druga djeca živu u igri i zabavi, 
misli Terezijine ostavljaju zemlju i prenose se u drugi svijet, 

u svijet vjere i ona u njoj počima živjeti i uživati. Isus Krist 
je rekao: „Ako budete imali vjeru i ako rečete brdu: makni 
se! Ono će se maknuti." 

„Čula sam — tako nam kaže ona — pripovijedati o nekome 
zločincu, koji se zvao Pranzini i koji je poradi svojih strašnih 
zlodjela bio osuđen na smrt. Svi mišljahu da će poradi svoje 
okorjelosti u grijehu umrijeti nepokojan i zauvijek propasti u 
oganj pakleni. Ja sam tu najstrašniju između sviju nesreća 
htjela od njega otklonuti i upotrebih u tu svrhu sva sredstva, 
koja sam zgodnim smatrala. Osjećala sam pri tome sigurnost, 
da će me Bog uslišati." — Zatraži od Boga da joj dade kakav 
znak i zadobije ga. Pranzini se obrati i umre pokajan. 

Ona sjegurnost u srcu Terezije nije bilo drugo nego živa 
vjera, koju Isus zahtijeva od onoga koji moli. 

Sa godinama rasla i njezina vjera. 

Dođe vrijeme zvanja, a s njime zabrinutost i borbe, ali 
njezina vjera osta nepokolebiva i u najžešćima, tako da je 
mogla ona sama reći: „Da je trebalo proći kroz vatru i u nju 
bi se bila bacila, samo da se odazovem pozivu Božjemu. Moja 
je vjera u to doba bila tako jaka i živa, da je niko ne bi bio 
mogao uzdrmati, a misao na raj, kojom me je vjera krijepila, 
sačinjavala je svu moju sreću. 

Ali Bog htjede da prokuša stalnost njezine vjere i dopusti, 
da se u dušu njezinu spusti gusta tama, koja joj prikri sliku 
vječne domaje... i kad ju je ona zabrinuto i suznim očima 
tražila, a ne mogla naći, onda bi se njezine muke postostručile 
i činjaše joj se kao, da joj se bezvjerci rugaju i da joj 
dovikuju: 

Grozna je to bila kušnja, ali je li Terezija u njoj podle¬ 
gla ?... Nipošto! Dapače neprestane borbe i pobjede nad 
kušnjama učvrstile su i pročistile njezinu vjeru i usavršile ju 
pred Bogom, a djelima njezinima dale su pravu vrijednost i 
pribavili joj zasluge i nagrade, koje danas sretna uživa u 
rajskoj slavi. 

Štovatelji i štovateljice sv. Terezije povedite se u pogledu 
vjere za njezinim primjerom. Čuvajte je u dušama vašim kao 
dragocjeni amanet i ako vas salete napasti proti njoj, borite se 
kao što se je borila draga Svetica. Molite ju da vam od Boga 
isprosi pobjedu sličnu njezinoj. Vjera neka Vam bude sveta i 

nadasve mila. Budite spravni rade umrijeti, nego vjerom po¬ 
krenuti u njoj samoj naći ćete sreću i spas. 

Terezijo sveta, vjeru nam isprosi, 

Koja malom stazom gor’ u nebo nosi. 

Po njoj svako djelo zaslužno nam bilo 
I u Oca vječnog pratilo nas krilo, 

Da Mu s tobom hvalu složno zapjevamo, 

Iz srca i duše dužnu počast damo! — 

Sr. 


Po svijetu, 

5pomen-medalje 5^. Terezije Malog Isusa Sv. Ocu. Samostan u 
Lisieux, gdje je živjela sv. Mala Terezija, prikazao je Sv. Ocu kao dar 
za njegov misoički jubilej tri komada krasne spomen medalje, jedan od 
zlata, drugi od srebra, treći od bronza, Sto su je sestre karmelićanke 
zamislile i dale izraditi. S jedne strane prikazan je Sv. Otac s ovim 
natpisom u latinskom jeziku: Pio Papa XI. misijski Papa 1879-1829, 
a s druge sv. Terezija 8 natpisom : Sv. Terezija Malog Isusa zaštitnica 
Misija. Sv. Otac osobito se je veselio milom daru. Ove međaljice Sv. 
Otac dijeli sretnim hodočasnicima, koji ove godine dolaze u Rim da Mu 
misnički jubilej čestitaju. 

Sjemenište Sv. Terezije Malog Isusa. U jednom gradiću kod Brna 
(Čehoslovačka) osnovano je djevojačko sjemenište, prvo svoje vrsti pod 
zaštitom sv. Terezije Malog Isusa. U zavoin se primaju djevojke od 
15-18 godine i koje hoće da budu na čistu sa svojim redovničkim po¬ 
zivom. Boravak unutra traje poprečno 14 <ian», seminaritskinje dobivaju 
vjersku pouku, slušaju predavanja o redovničkom životu. Zajednički život 
seininaristkinja sličan je načinu života jedne samostanske zajednice, tako 
da one dobivaju jasan pojam o samostanskom životu. 

Stogodišnjica vjerske slobode u Irskoj. Velike se pripreme Čine 
u Irskoj za proslavu stogodišnjice vjerske slobode. Računa se, da će na 
glavni dan proslave doći u Dublin do 200.000 učesnika. Mnogobrojni 
gosti očekuju se iz Engleske, Škotske i Sjedinjenih Država. 

hodočašće sjemeništaraca u Rim. Prigodom misijskog jubileja Sv. 
Oca, hodočastili su sjemeništarci čitavog svijeta u vječni grad. Hodo¬ 
čašće je trajalo od 21. do 29. lipnja. 

Svetkovina Isusa radnika. Izaslanici katoličke omladine nadbi¬ 
skupije Bourdeaux (Francuska) predali su prigodom poklona Sv. Ocu 
molbu, da ustanovi svetkovinu „Isusa radnika 4 *. Molba je pokrijepljena 
sa 72 hiljade potpisa. 

Proslava tisuć-godišnjice smrti sv. Venceslava u Češćoj. Dne 15. 

svibnja započela je proslava smrti sv. Venceslava, zaštitnika Češke. 
Dne 16. kolovoza držat če se Euharistični kongres. Od 26. do 29. rujna 
držat će se osobite svečanosti, kojim će prisustvovati Njegova Preuzvi- 
šenost Kardinal Dubois i mnogobrojni biskupi iz Evrope. 

Sv. Terezija M. I. zaštitnica Rusije. Po želji sv. Oca Pape u 
samostanu u Lisieuz-u, gdje je živjela i umrla sv. Terezija M. I. mole 
redovnice svaki dan dragoj Svetici osobitu molitvu, da u zemljama ve¬ 
like Rusije svanu bolja vremena za sv. vjeru. 

Knjiga : Povijest jedne duše, što ju je o sebi napisala na fran¬ 
cuskom jeziku sama sv. Terezija M. I. raširena je do sada u 2 milijuna 
i 400.000 primjeraka a prevedena je na 35 jezika. 

Opet jedna počast Sv. Tereziji M. I. Sv. Otac Papa svojim de¬ 
kretom od 13. marta o. g odredio je, da se svetkovina sv. Male Tere- 
zije ima u buduće svetkovati po svim katoličkim misijama kao prvo¬ 
razredna svetkovina s osminom (duplex primae classis cum octava com- 
muni) za svjetovno svećenstvo, a bez osmine za redovno svećenstvo. 

Natječaj ljepote. Kad je u Golvestonu imao da bude priređen 
natječaj za prvenstvo u svjetskoj ljepoti, biskup je od Golvestona pisao 
ljepoticama, koje su mislile da se natječu, pismo slijedećeg sadržaja: 

Vrlo cijenjena gospođice! 

Priloženi izrezak iz novina s vašom slikom nuka me da Vam 
pišem. Galvestonska revija obična je reklama, koja trguje s niskim po¬ 
rivima. Nijedna gospođa iz Galvestona nije se dala skloniti, da na toj 
priredbi sudjeluje. Ako ovamo dođete, pokušat će Vas nagovoriti, da u 
kostimu za kupanje šetate gore dolje kako bi Vas mogli sa svih strana 
ogledati kao kakvu luksuznu životinjicu. Ja ne mogu pojmiti kako se 
jedna mlada, poštena i moralna dama može odvažiti na takovu igru. U 
Kristu Vama odani A. B. Byrne, biskup od Galvestona* 1 . — Ovaj je 
umjesni biskupov apel kod mnogo konkurentica imao uspjeha. Slične bi 
se riječi uostalom mogle prinijeti i na natječaje ljepote pri našim za¬ 
bavama i plesovima, jer se sve to u jezgri svodi na obožavanje tijela 
i stvorene ljepote pred nestvorenom Ljepotom i njezinim odsjevom u 
duši kreposna Čovjeka. 

Evo mojih ruža! 

Zahvale svetoj Tereziji za primljene milosti. 



Zagreb. Zahvaljujem Preav. Srcu Isusovu, mojoj nebeskoj Majci, 
8V. Antunu, sv. maloj Tereziji i sestri Celini, jer sam njihovom presve¬ 
tom pomoći prebolila tri teške Operacije. Hvala posebno sestri Mariji 
Celini, što mi je na njezin zagovor prestalo krvarenje iz nosa. Iz za¬ 
hvalnosti i iz zavjeta prebrajam se na mili Glasnik sv. Terezije. 

Julka Cesarec. 

Dubrovnik. Zahvaljujem od sveg srca sv. Maloj Tereziji, za brzu 
pomoć, koju mi je kod Boga isprosila u mojoj velikoj nevolji. Prošle 
godine moj suprug teško oboli i nalazio se je na smrtnoj postelji u bol¬ 
nici u Splitu. Svakog dana s gore na gore. Doktori se svojski zauzeše 
za nj, ali uzalud bilo sve. Izgubili su svu nadu za ozdravljenje. Ja na¬ 
lazeći se bijedna i rastužena u tuđini i oćekivajući smrt svog supruga. 

Zavapila sam milu malu sv. Tereziju, da ne dopusti da nemila 
smrt pokosi mog supruga. Pošaljem odmah u Dubrovnik, da se reče 
sv. Misa pred njezinim oltarom. I mogu stalno ustvrditi, da od onog 
dana od kada se Misa rekla pred kipom premile Svetice, istog dana 
opasno krvarenje prestane i bolesnik krene na bolje, te u malo dana 
ostavi bolnicu i radosno se vratismo svojoj kući na veliko čudo svima, 
gdje u brzo ozdravi. Hvala ti, premila Svetice, koja si u mojoj nevolji 
pomogla, ti si sama i nitko drugi ozdravila mog supruga, također i moje 
milo djete. 0 mila Svetice, budi mi i u buduće u pomoći te usliši moje 
vruće molbe, da i moje zdravlje povratiš. Šaljem 20 Din. za proširenje 
Glasnika. Štiti nas i dalje premila Svetice. Jelka Đurić. 





Boka Kotorska. Toliko sam milosti primila od Boga po zagovora 
sv. Terezije, te kad bi htjela sve nabrojiti i opisati trebao bi samo za 
to jedan cijeli broj Glasnika. Zahvaljujem stoga uopće za sve milosti 
I velike i male, Sto sam do sada primila. Tu je milosti svake vrsti: 
oslobogjenje bolesti, zla, sretao putovanje, sretan izlaz iz zamršene stvari, 
oslobođenje neprijatelja, ozdravljenje djeteta. Za svoje ozdravljenje od 
gripe kada je prijetila upala pluća. Još zahvaljujem sv. Tereziji za 
primljeno ozdravljenje Nikole Booaćić, koji je bio uvijek zdrav ; otišao 
kući u Milnu kod svojih i tamo se je razbolio i poslije nekoliko u sla¬ 
bom stanju došao ovamo, te je morao radi silnih boli groznice i reuma¬ 
tizma otići u ambulantu. Tu inu je bilo slabo i zaželio ići opet kući 
u Milnu. Tu je ležao 2—3 mjeseca u teškim bolovima tako da se nije 
mogao micati. Savjetovala sam ukućane nek se uteku sv. Tereziji i tako 
su učinili, počeli su moliti devetnicu i ja sam sama za njega molila 
i sv. Terezija je učinila čudo, ozravio je potpuno tako da može svaki 
posao raditi i oe osjeća ništa. 

Zahvalni obećali smo sv. Misu sv. Tereziji, i kličem harno kao 
i on i njegovi u obitelji: Hvala i slava sv. Tereziji velikoj čudotvorki. 

Regina Laura. 

Vinkovci. Bilo je to u Kolovozu 1927. g. u V. bolnici. 

Došao je bolesnik N. N., kome se je provalio Čir u želudcu u takovom 
stanju, te se čekalo da će svaki Čas izdahnuti. Bilo mu više nije uda¬ 
ralo, smrtni znoj ga oblijevao. Liječnik izjavio da mu nema pomoći. 
Nato mu ja kažem, neka bi se pripravio na smrt. A on mi odgovori : 
„Kako ću se ispovjediti, kad već puno godina nezakonito živim ?“ 
Svjetlijem ga, da se odreče žene, jer mu smrt svaki čas može prekinuti 
nit života, a onda za dušu nastupaju vječne muke*. On mi odvrati : 
„Neka duša trpi, što je zaslužila, a ja se žene odreć neću*. Neće ni da 
čuje o ispovjedi. 

Ja odmah potražim sestre da mi pomognu molit, složno se ute- 
čemo sv. Tereziji da preko nje izmolimo veliku milost obraćenja i upotrebim 
zgodan Čas da mu stavim u jastuk kao relikvije ostatke odijela sv. Tere¬ 
zije, čvrsto uvjerena da će mu pomoći. Polako je počeo popuštati. Drugi 
dan već rano u jutro, eto njegove nezakonite žene. Ja joj kažem, što 

sve treba a ona na sve pripravna s njim se porazgovorivši, odaleči se 

i otiđe. Sjetim opet sestre da se mole. Neko vrijeme se je opirao ali 

napokon pristade na ispovjed. Oko podne se je Ispovjedio primiv sv. Pri¬ 

čest i sv. Pomast, onda je mirno i spokojno u Gospodinu uzdahnuo 
u večer istog dana oko 11 sati. 

I ja sam od srca kazala: „Fala Bogu i sv. maloj Tereziji 1“ 

Sestra. 

Vinkovci. Trpio sam ni kriv ni dužan u zatvoru, i po razgovoru 
ove svetice oslobođen sam. Šaljem 50 Dinara u zahvalu. Franjo Tinter. 

Kućište. Nemogu se oglušiti glasu srca, a da se ne zahvalim ovim 
putem moćnoj svetoj Terezi za milosrđe, koje prama meni pokazala. 
Bio sam na rubu groba ; u zagrebačkim bolnicama mnogo trpio i sve 
kušao, al ljudska znanost slabo pomagala. Napokon bijah opremljen kući 
i prekrižen da idem kud za vazda gre se. Podnašao sam teške boli, 
koje mi se periodično povraćahu, nisam mogao da vršim svoje zvanje 
nit ikamo da krećem. Počeo sam da se molim božjoj ugodnici sv. Tere- 
ziji. Od toga je ovo treća godina i moje se je stanje tako poboljšalo, 
te mogu da šećem i uživam božju prirodu, a ulivam da ću moći časno 
i redovito dokrajčiti svoju mukotrpnu učiteljsku službu. 

Neka je slava Svemogućemu i svetima njegovim ! 

Jerko Mlađineo, nčitelj. 

Perast. Osjećam se dužnom još od prošle godine, da od srca za¬ 
hvalim mojoj sv. Terezi za primljene milosti, koje mi je udijelila kadgod 
sam ju u pomoć zazvala. Više puta uprav čudno mi je pomoć pružila, 
stoga preporučam svakome koji osjeća tjeskobu i potrebu da ne gubi 
nade, nego neka se vruće i pouzdano moli našoj miloj Svetici, koju sam 
i ja kao zaštitnicu moje kuće izabrala. Franka Bogišić. 

Split. Mnogo milosti i utjeha primila sam od sv. Male Tereze. 
Ali jedna rana izgledaše da mi neće nikada zacijeliti. Daleko od mene. 
među inovjercima, živjela je udana moja jedinica kći Lenka. Teška bo¬ 
ljetica kroz kratko vrijeme ju shrvala i preseli se u vječnost, a da nije 
mogla biti opskrbljena utjehama sv. vjere. Teško ucvijeljeno moje srce 
suviše je mučilo pitanje: Što je s dušom moje jedinice ? Dugo sam pla¬ 
kala, molila i bila bez utjehe. Obratih se đevetnicora i raznim molitvama 
sv. M. Terezi, da me utješi. I utjeha nije izostala ! Ja sam danas mirna 
i spokojna i više ne sumnjam, da je moja jedinica Lenka u vječnosti 
spasbna! Hvala, stoput hvala miloj karmelskoj Svetici sv. Terezi. 

Ana Serić r. Zanella. 

Zagreb. Sveta Terezija od H. I. pomogla mi je svojim svetim zago¬ 
vorom u jednoj velikoj potrebi. Hvala miloj svetoj Tereziji i sestri 
miomirisa Celini na primljenoj milosti. 

Šaljem uputnicom 100 din. za Glasnik u znak zahvalnosti. 

Antonija Deželić. 

Vrgorac. Na lijevoj gornjoj kosirici dobila oteklinu i gnjoj. Trpjela 
sam silne boli. Iz straha od operacije nijesam išla k liječniku. Bilo mi 
je svaki dan gore. Shrvana od boli i straha utekoh se miloj zagovornici 

av. Tereziji. Počeli devetnicu i već sedmi dan bilo mi lakše, a sada 
mi je iza Četiri mjeseca bolovanja sasvim dobro. Čast i hvala maloj sv. 
Terezi, preporučujem se i dalje njezinoj pomoći. Ivanka Raos. 

Selca. Moj mili sinčić Dino teško mi oboli na plućima. Tražila 
sam lijeka ua sve strane, ali badava jer bolest pogoršavala i prijetila 
smrću. Obratili se vrućom molitvom i zavjetima maloj Svetici ruža i 
dragom sv. Josipu, da mi tužnoj majci isprose od Božanskog Srca Isu¬ 
sova zdravlje dragom djetetu. Dobri Isus je uslišao moje vapaje po 
zagovoru sv. Terezi je M. I. i sv. Josipa, jer dijetetu odmah išlo na 
bolje i sad je na putu potpunog ozdravljenja. Slava zato i hvala 
velikim zagovornicima! 

Iz harnosti šaljem Din. 50 za širenje Glasnika sv. Terezije, a 
Din. 30 za jednu sv. Misu, da se u zahvalu reče na Svetičinom oltaru 
u tamošnjoj katedrali. Katica Bošković. 

Osijek. Iz zdravstvenih razloga bila sam tako apatična i nora- 
spoložena, da nijesam za ništa marila. 

Moja je okolica kroz to mnogo trpila samnorn i moja se majčica 
silno žalostila. 

U mojoj nevolji obratila sam se molitvom mojoj miloj svetici 
sv. Tereziji od maloga Isusa, da mi pomogne i da se probudim Iz ove 
apatičnosti. Sv. Terezija mi je uslišala molitvu i sipala na me obećane 
svoje ružice ! 

Postala sam opet mirna, vršim savjesno moje uredske dužnosti i 
prepustila sam se sasvim milosti Božjoj. U znak zahvalnosti i štovanja 
prema Svetici darujera iznos od 100 Din. za širenje glasnika. 

Jelka Arnold. 

Dubrovnik. Ovim putem zahvaljujem Miloj Svetici ruža, što me je 
pomogla u odlučnim časovima. U zahvalu za primljenu milost šaljem 
100 Din. za otkup jedne crnice na ime Sv. Terezije M. I. 

Karmelo Storelli. 

Supetar. Za devet dana imao sam do 40° ognjice, obratio sam se 
sv. Terezi ja i majka i obećah da ću se zahvalit u Glasnik i poslati 35 din. 
za raširenje istog, što ovim činim. Hvala Svetici, što je ognjica popustila 
i pogibelj i od teže bolesti nestalo. Josip Brtičević. 

Knin. Mojoj dragoj sv. Tereziji javno se zahvaljivam u njezinom 
Glasniku na milosti, koju mi je isprosila od dragog Boga, jer sam 
stalno uslišana po njezinom zagovoru. Šaljem 60 Din. za širenje Glasnika 
Nek se svak njoj moli, stalno će ga uslišati. Marica Škarić. 

Šibenik. Moj suprug bio je teško bolestan. Morade u bolnicu. Li¬ 
ječnici konstatirahu da ima upalu žuči, kamen u žuči i bubregu. Treba 
operirati. Odluči da će u Zagreb na operaciju i pođe. Tako ostasmo 
bez hranitelja u velikoj stisci. Obratili se Gospi od Zdravlja preko mile 
moje svetice Male Terezije, nek mi isprosi od dobrostive majke zdravlje 
mom suprugu. 8 dana iza toga javi mi se iz Zagreba, da nije potrebna 
operacija i da je nestalo boli. Stoga mi je sveta dužnost da ispunim 
obećanje zahvaljujući iz svega srca dragoj Gospi od zdravlja i miloj 
Svetici, koja mi pomogne. Moj je suprug sada dobro i preuzeo opet 
svoju radnju, pa od njegove prve plate obećah 20 Din. za raširenje 
glasnika i javnu zahvalu, što ovim izvršnjem. Dnina Kitarović. 

Menges kraj Ljubljane Zahvaljujem sv. maloj Tereziji, što mi je 
sestra, koja bje u životnoj pogibli, ostala u životu i potpuno ozdravila. 

Tinka Kelblova, učit. 

Humac Donji. Lanjske godine mjeseca srpnja teško me zaboli 
lijevo oko i tako sam morala da otiđem u Spljetsku Bolnicu i tamo 
sam bila preglodana od liječnika, koji mi je odredio operaciju, koja je 
slijedila odmah drugi dan moga dolaska, ali poslije operacije meni je 
bilo sasvim slabo. Strašno me oko boljelo i otekla mi cijela glava, 
ufatila me žestoka vrućica tako da su se i liječnici bili prestrašili. 
Najposlije me otpremiše u bolnicu okuženih i izjaviše, da mi ne ima 
spasa. Više kod mene nije dolazio nitko, već samo jedna sestrica, koja 
me je njegovala. 

Ja u tolikoj opasnosti počela sam zazivati u pomoć sv. Malu 
Tereziju od Djetića Isusa i Čudotvornu Gospu Sinjsku i obećah sv. 
Maloj Tereziji javno se u glasnik zahvaliti i poslati Din. 20 za raši¬ 
renje njezinog glasnika i istu noć meni odmah krene na bolje. Otekline 
mi je počelo nestajat! a tako i vrućice isto i oko mi počelo bistriti 
tako za osam dana meni je sve izčeznulo i oko mi sasvim zdravo tako, 
da su se svi liječnici začudili i mnogo me propitkivali, koje je čudo 
da sam se tako brzo oporavila. Kličem iz dna srca hvala ti i slava 
sv. Mala Terezijo. Domina Škrgatić. 

Još zahvaljuju $v. Tereziji za razne milosti : Split, Jozica Gri- 
nuš. Sarajevo, Vojna Jurjević. Turbe, R. 0. Brsečine, Roza Kljunak. 
Pučišće, N. L. Hercegnovi, Erme Ciarocchi. Zagreb, Obitelj Ćore. Pučišce, 
Lina Grego, Gruda, Marko M. Glavić. Gruda, Pave Glavić. Split, M. I. 
Trnooo-Slano, Ivuša Đuran. Dobropoljana, Čalov Sebastijan. Opatinac, 
Ivan Šimenec. 


MILODARI. 

Za krštenje i otkup afrikanske poganske djece darovale: Du- 

brovnik-:- M. Bonić DU. 100 i* Josip«, Antona i Terezu M I. ; Darij^ 
Kaiaiec i Dolores Bracanović 100 sa Mjrjana ; Marija Tolenttno u za¬ 
hvalu lOO za Antuna j P. S 300 za Ervioa i Vericu ; I. K u . zahvalu 
Din." 100 za Terezu M. I. ; B. Sgalcdmirro u zahvalu "Din. 100 za 
Terezu M I i Vinka ; N. C. Din. 100 za Anu, Terezu M. I ; F. B 
u zahvalu Din 300 za Terezu M. I , Frana i Pavlu ; E. Kukuljica 
- Din. 100 za Joeipa, Terezu M. ti K. Gjivanovlć u zahvalu Din. 340 
za Kornelijn, M&dalenu i Terezi MI, M. Mlklav Din. 100 za Tereza 

M I.: Sto*': A. M. Din. 100 za Ank«,. Teretu M L; N. R. Dn 100 

za Mariju; \tlim ; M Ivelio u zahvalu Din. 100 za Terezu 
'Kotor: I i N -Marović u**zahvalu Din. 100 za Terezu M. L; Split: 
li KovaČević Din. 10U za Mariju, Terezu M. L; Sustfepan : K 
Totić Din. 100 za Lovra ; Vis: M. Tramontana Din % 100 za Terezu 
M I B Brod: J. Bdse u zahvala Din. 100 za Terezu M. I .O 

S. Kosović za Terezu M. I.; Zaton : I Miloš u zahvala Dio. 100 sa 

Iva, Terezu M. I., Korčula: A. Šesta Din. 100 sa Josipa: Milno: 
Lave B. Vicić Din. 100 za Terezu M. I.; Meljine~Zel*nika : li Gačefta 
Din. 200 za Terezu M. I. i Mariju. 

Za ures oltara sv Terezije u katedrali dubrovačkoj, darovale: 

A. Brilli u zahvala pin. 50 ; N. N Din. 50, A. T. Din. 
I. Veruazza Din. lO; Nlklca S. u Zahvalu Din. 10; K. M. Borić 
Din. 25; Brčko: S. Maestorović Din 10p, S. Jskčfti Din. 50; Split: 

E. Montaua u zahvala Din. 100; Vinkovci; V. Peićlć u zahvalu Din. 50; 

F. Seletić Din. lOo: Subotica : M. Vrbanjtc Din. 40 ; Rogotin I. Sncić 
Din 10; Pastire: >antić K. Din 20; Zagreb: D Pleše Din. 20; 
Močići. M Gjurović . Din. 35 ; Sto*: If. IC Din. 10; Suhopolje: K. 
Pekmann Din. 25; M. Schafler Dia. 20; Raju ; Z Mudrinić Din. 15; 
Preko : A. Sorlć Din. 20 ; Starigrad: V. B. Din. 10. 

Za misije i krštenje pogana, darovale: Dubrovnik . A. K u za¬ 
hvalu Din. 50 ; M. Duper 50 ; M. Baletin a zahvala Dio. 50 ; I. Radić 
Din IO; L Mrgudlć Din. 10; A. Petković Din. 10; I. Mrgudlć Din. 10; 
N N Din. 10: 6. Goga Din. 10; M. Scholz u zahvalu Din. 50; A. 
Andrijašević Din. 8; 1. Mrguđić u zahvala Dio. 20 ; Grub : I. Dagonig 
Din. 10 ; Kambtlovac : P. Marćić u zahvala Din. 100 ; Vrnik : M. Fo- 
retić Din. 10; Župa dubrovačka: P. Krbtović Din. 100 ; Postranje : 
A. Sambrailo Đin N 20; Sarajevo : Pea Renko Din. 10; llnkovci: f. 
Bogišić Din. 10; Popovići : Mare Banac Din. 10; Kotor: K. B. Din. 
30; Ptujska gora: M. Podiijnik Din. 60 : Travnik: L. Fimarik Dio 15; 
Dobrota: E. Milošević Din. 20; Zagreb : B. Din. 10. 

Za .Biserje sv Terezije M. L* (za odgoj svećeničkog pomlatka) 
u počast uspomene Ane Stilokoe % darovao: Dn. Gjaro Krečak topnik 
Grota Din. 50, a a počast uspomene Iva Petrušića darovala Đnle ud. 
Krile Din. 30. 






















